Atlanto Pirėnai

Atlanto Pirėnai (64) (pranc. Les Pyrénées-Atlantiques, oks. gaskonų dialektu eths Pirenèus Atlantics, bask. Pirinio Atlantikoak) – Prancūzijos departamentas šalies pietvakariuose, Naujosios Akvitanijos regione, pavadintas pagal to paties pavadinimo kalnus. Administracinis centras – Po (Pau). Departamente 3 apskritys, 52 kantonai, 31 municipalinis susivienijimas ir 547 komunos. Istorija Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, baskų Bearno ir Gaskonės Bidašo provincijų dalyje. Iki 1969 m. spalio 10 d. vadinosi Žemieji Pirėnai. Geografija Atlanto Pirėnų departamentas ribojasi su Landų, Žero ir Aukštųjų Pirėnų departamentais, Ispanijos Hueskos provincija bei Atlanto vandenynu. Pagrindinės upės Aduras, 335 km Gabas, 107 km Biduza, 80 km Nive, 78 km Bidasoa, 70 km Ežerai Kasteto ežeras (Lac de Castet) Montanjono ežeras (Lac du Montagnon) Izabo ežeras (Lac d’Isabe) Ero ežeras (Lac d’Er) Olės ežeras (Lac d’Aule) Ajuso ežeras (Lac d’Ayous) Mejo ežeras (Lac du Mey) Žento ežeras (Lac Gentau) Berso ežeras (Lac Bersau) Kalnai Aukščiausios kalnų viršūnės: Pic de Palas 2974 m Pic du Midi d'Ossau 2884 m Pic d'Arriel 2824 m L'Arre Sourins 2614 m Pic de Ger 2613 m Pic de Sesques 2606 m Pic d'Anie 2504 m Pic d'Ansabère 2377 m Pic du Soumcouy 2315 m Pic d'Orhy 2017 m Pic Montagnon 1973 m La Rhune 900 m Pagrindiniai miestai Bajona (Bayonne) – 44 300 gyventojų (1999 m.) Po (Pau) – 82 132 gyv. Oloronas (Oloron-Sainte-Marie) – 10 992 gyv. Klimatas Teritorijos aukščių skirtumas beveik 3000 m, todėl klimatas nors ir okeaninis, bet skirtingas atskiruose regionuose. Švelnios žiemos ir karštos vasaros. Vidutinė sausio mėn. temperatūra 7 °C, liepos – 21 °C. Kalba Tradicinės departamento kalbos – baskų kalba ir oksitanų kalba, paplitęs jos gaskonų dialektas. Oficiali kalba – prancūzų. Demografija Vakarinėje departamento dalyje daugiausia gyvena baskai, rytinėje – Gaskonės bearnai. Ekonomika Pagrindinės ekonomikos šakos: pakrantėje – turizmas, žvejyba, rytinėje dalyje – žemės ūkis, vynuogininkystė. Pramonės įmonės: Total – energetika ir chemija Turboméca – sraigtasparnių turbinos Euralis – ančių kepenėlės, kukurūzų, alyvuogių ir vynuogių gaminiai Messier-Dowty – geležinkelio traukinių riedmenys (pasaulio lyderis) Lindt et Sprungli AG – šokoladas Fromagerie des Chaumes – sūris, sviestas Alliance Agro-Alimentaire – maisto produktai SHEM – hidroelektrinės Lur Berri – maisto produktų kooperatyvas Aciéries de l'Atlantique SA – plieno liejyklos Cancé – metalo konstrukcijos Politika Atlanto Pirėnų departamentui Prancūzijos senate atstovauja 3 senatoriai, Atstovų rūmuose – 6 deputatai. Generalinę tarybą sudaro 52 nariai, kurių po pusę renkami kas trejus metus šešerių metų kadencijai. Apskritys Žmonės Renė Kasinas (René Cassin), (1887–1976), juristas, 1968 m. Nobelio Taikos premija Morisas Ravelis, kompozitorius Freddy Hufnagel, krepšininkas, Po Ortezo Élan Béarnais Alain Larrouquis, krepšininkas, Po Ortezo Élan Béarnais Didier Deschamps, (g. 1968), futbolininkas, 1998 m. pasaulio čempionas Christophe Dugarry, futbolininkas, 1998 m. pasaulio čempionas Julien Escudé, futbolininkas, 1998 m. pasaulio čempionas Bixente Lizarazu, futbolininkas, 1998 m. pasaulio čempionas, Bayern, Miunchenas Jean-Michel Larqué, futbolininkas, 1967, 1968, 1969, 1970, 1974, 1975, 1976 m. Prancūzijos čempionas, AS Saint-Étienne Nicolas Escudé, tenisininkas, Deviso taurės laimėtojas Nuorodos Prancūzijos regionai ir departamentai Prefektūra Archyvuota kopija 2011-07-16 iš Wayback Machine projekto. Generalinė taryba Archyvuota kopija 1998-12-01 iš Wayback Machine projekto. Bastidos Archyvuota kopija 2011-03-12 iš Wayback Machine projekto. Bearno istorija Archyvuota kopija 2005-10-26 iš Wayback Machine projekto. Turizmas